Belgiese sendeling (83) in huis in Noordwes vermoor | Netwerk24
Belgiese sendeling (83) in huis in Noordwes vermoor
Deur Isabel Venter 15 Januarie 2020 17:37
Eerwaarde Joseph Hollanders (83).
Die polisie in Noordwes kon nog nie bepaal wat die motief was vir die moord op ’n Belgiese sendeling wie se vasgebinde lyk in sy huis in Bodibe, naby Lichtenburg, gevind is nie.
’n Besoeker het eerwaarde Joseph Hollanders (83) se lyk Maandagmiddag in sy huis gevind. Sy hande en voete was vasgebind.
Die vermoede bestaan dat hy Sondag ná kerk in sy huis oorrompel en toe moontlik verwurg is.
Volgens die polisie was daar geen sigbare beserings aan die lyk nie.
Kol. Adele Myburg, polisiewoordvoerder, sê ’n nadoodse ondersoek sal gedoen word om te bepaal hoe Hollanders dood is.
Hy was vir langer as 50 jaar ’n sendeling in Suid-Afrika.
Meer oor: Joseph Hollanders | Lichtenburg | Noordwes | Belgiese Sendeling Vermoor | Moord | Belgiese Sendeling
20-jarige ma in hof wat glo baba vermoor